รัฐบาลไทย-ข่าวทำเนียบรัฐบาล-"สุรเชษฐ์" ลงพื้นที่ติดตามการสร้างการรับรู้ ความเข้าใจ งานการศึกษาชายแดนใต้ และสรุปผลการจัดกิจกรรมช่วงปิดภาคเรียนของนักเรียนสานฝันฯ เพื่อเตรียมการปีต่อไป
วันพฤหัสบดีที่ 18 พฤษภาคม 2560
"สุรเชษฐ์" ลงพื้นที่ติดตามการสร้างการรับรู้ ความเข้าใจ งานการศึกษาชายแดนใต้ และสรุปผลการจัดกิจกรรมช่วงปิดภาคเรียนของนักเรียนสานฝันฯ เพื่อเตรียมการปีต่อไป
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่ติดตามงานการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้
และรับฟังรายงานสรุปผลการดําเนินงานโครงการเปิดโลกทัศน์ศึกษาพหุวัฒนธรรม ปี2560ของโครงการสานฝันการกีฬาสู่ระบบการศึกษาจังหวัดชายแดนภาคใต้ เพื่อนําไปปรับปรุงพัฒนาให้นักเรียนสานฝันฯมีคุณลักษณะที่พึงประสงค์ คือ "เรียนดี กีฬาเด่น เปี่ยมคุณธรรม จริยธรรม เน้นระเบียบวินัย มีความสามัคคี รักชาติ ศาสน์ กษัตริย์ น้อมนําหลักปรัชญาเศรษฐกิจพอเพียง และอยู่ร่วมกันในสังคมพหุวัฒนธรรม"
●ติดตามงานการสร้างการรับรู้ ความเข้าใจ และเผยแพร่ข้อมูลข่าวสาร
เช้าวันนี้ (พฤหัสบดีที่18พฤษภาคม 2560) ณห้องทองหลาง1อาคาร7มหาวิทยาลัยทักษิณ,พล.อ. สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการ เป็นประธานการประชุมการสร้างการรับรู้ ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ โดยมีผู้บริหารจากส่วนกลางและทุกสังกัดของกระทรวงศึกษาธิการในพื้นที่5จังหวัดชายแดนภาคใต้ คือ ปัตตานี ยะลา นราธิวาส สตูล และสงขลา (เฉพาะพื้นที่อําเภอจะนะ นาทวี สะบ้าย้อย และเทพา) เข้าร่วมประชุม อาทิพล.ต.ธรรมศักดิ์ วาสะศิริ คณะทํางาน รมช.ศึกษาธิการ,นายบุญรักษ์ ยอดเพชรรองเลขาธิการคณะกรรมการการศึกษาขั้นพื้นฐาน ในฐานะผู้อํานวยการศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.),นายชลํา อรรถธรรม ผู้อํานวยการสํานักติดตามและประเมินผล สํานักงานคณะกรรมการการศึกษาขั้นพื้นฐาน (สพฐ.),ศึกษาธิการภาค, ศึกษาธิการจังหวัด, ผู้อํานวยการสํานักงานเขตพื้นที่การศึกษาประถมศึกษา/มัธยมศึกษา ฯลฯ
พล.อ.สุรเชษฐ์ ชัยวงศ์กล่าวว่าจากการที่กระทรวงศึกษาธิการ โดยศปบ.จชต.หรือ "กระทรวงศึกษาธิการ (ส่วนหน้า) : Forward Section, Ministry of Education"ได้ดําเนินการขับเคลื่อนการพัฒนาคุณภาพการศึกษาในพื้นที่5จังหวัดชายแดนภาคใต้ ภายใต้แผนยุทธศาสตร์การศึกษาเขตพัฒนาพิเศษเฉพาะกิจจังหวัดชายแดนภาคใต้20ปี โดยมีแนวทางการพัฒนาตาม6ยุทธศาสตร์ คือ
ยุทธศาสตร์ที่ 1 การศึกษาเพื่อเสริมสร้างความมั่นคง
ยุทธศาสตร์ที่ 2 การพัฒนาศักยภาพคนทุกช่วงวัยและการสร้างสังคมแห่งการเรียนรู้
ยุทธศาสตร์ที่ 3 การผลิตและพัฒนากําลังคนให้มีสมรรถนะในการแข่งขัน
ยุทธศาสตร์ที่ 4 การสร้างโอกาสความเสมอภาคและเท่าเทียมกันทางการศึกษา
ยุทธศาสตร์ที่ 5 การจัดการศึกษาเพื่อเสริมสร้างคุณภาพชีวิตที่เป็นมิตรกับสิ่งแวดล้อม
ยุทธศาสตร์ที่ 6 การพัฒนาระบบการบริหารจัดการศึกษา
ทั้งนี้ ได้กําหนดให้ "การสร้างความรับรู้ความเข้าใจ" เป็น1ใน7จุดเน้นที่จะต้องดําเนินการนอกเหนือไปจากจุดเน้นที่ 1 การเสริมสร้างความปลอดภัยครู บุคลากรทางการศึกษา นักเรียน และสถานศึกษา, จุดเน้นที่ 2 การพัฒนาคุณภาพการศึกษา, จุดเน้นที่ 3 การเสริมสร้างโอกาสทางการศึกษา, จุดเน้นที่ 4 การผลิตคนและพัฒนากําลังคนให้สอดคล้องกับความต้องการในพื้นที่และการมีงานทํา, จุดเน้นที่ 5 การศึกษาเพื่อความมั่นคง และจุดเน้นที่ 7 การบริหารจัดการ
เพื่อให้การดําเนินงานตาม6ยุทธศาสตร์และ7จุดเน้นดังกล่าว ส่งผลต่อคุณภาพการศึกษาของนักเรียน นักศึกษา เยาวชน ผู้เรียน และประชาชนในพื้นที่ทุกระดับทุกประเภทการศึกษาเพื่อให้ประชาชนในพื้นที่ได้รับทราบ รับรู้ เข้าใจข้อมูลข้อเท็จจริงตรงกัน อันจะส่งผลให้สามารถขับเคลื่อนงานพัฒนาคุณภาพการศึกษาของรัฐบาลและกระทรวงศึกษาธิการไปสู่ประชาชนได้อย่างรวดเร็วและมีประสิทธิภาพ โดยเน้นให้ผู้บริหารทุกหน่วยงานไปชี้แจงทําความเข้าใจภายในหน่วยงานของตนเอง เพราะหากบุคลากรในหน่วยงานมีความ "เข้าใจ" แล้ว ก็จะได้ "เข้าถึง" งานได้ และเมื่อเข้าถึงงานได้แล้วก็จะเกิดการปรับปรุง "พัฒนา" ซึ่งเป็นหลักการทํางานตามยุทธศาสตร์พระราชทานคือ“เข้าใจ เข้าถึง พัฒนา”นอกจากนี้ ต้องทําความเข้าใจกับหน่วยงานภายนอกเช่นกันด้วย เพื่อให้เกิดความร่วมมือและการทํางานร่วมกันเป็นทีม
ทั้งนี้ ที่ประชุมเห็นชอบให้แต่งตั้งคณะทํางานการสร้างการรับรู้ความเข้าใจ และเผยแพร่ข้อมูลข่าวสาร เพื่อการพัฒนาคุณภาพการศึกษาจังหวัดชายแดนภาคใต้ เพื่อดําเนินการในเรื่องนี้ให้เป็นรูปธรรมที่ชัดเจน โดยมีผู้อํานวยการ ศปบ.จชต. เป็นประธาน
●ติดตามผลเพื่อเตรียมโครงการเปิดโลกทัศน์ศึกษาพหุวัฒนธรรม ปีงบประมาณ2561โครงการสานฝันการกีฬาสู่ระบบการศึกษาจังหวัดชายแดนภาคใต้
ต่อมาในช่วงบ่ายวันเดียวกัน เวลา13.30น.พล.อ.สุรเชษฐ์ ชัยวงศ์รัฐมนตรีช่วยว่าการกระทรวงศึกษาธิการ และคณะ เข้าร่วมการประชุมสรุปผลการดําเนินงานโครงการเปิดโลกทัศน์ศึกษาพหุวัฒนธรรม ปี2560ของโครงการสานฝันการกีฬาสู่ระบบการศึกษาจังหวัดชายแดนภาคใต้
ที่ประชุมได้รับทราบผลดําเนินการในช่วงปิดภาคเรียนที่ผ่านมาหลายโครงการเช่น โครงการอบรมเชิงปฏิบัติการเรียนรู้น้อมนําหลักปรัชญาเศรษฐกิจพอเพียง, โครงการอบรมเชิงปฏิบัติการพัฒนาทักษะกีฬาฟุตบอล วอลเลย์บอลชาย-หญิง ฟุตซอล และตะกร้อเพื่อต่อยอดสู่ความเป็นเลิศ,โครงการอบรมเชิงปฏิบัติการเสริมความรู้ด้านวิชาการชั้น ม.6เพื่อนําแนวทาง ปัญหา ความต้องการจากการดําเนินงานในปีนี้ไปปรับปรุงพัฒนาให้สามารถดําเนินโครงการอบรมเชิงปฏิบัติการเปิดโลกทัศน์ศึกษาพหุวัฒนธรรม ปีงบประมาณ2561เป็นไปอย่างมีคุณภาพและประสิทธิภาพ ตรงตามความต้องการของนักเรียน
อันจะส่งผลต่อเป้าหมายการพัฒนาคุณภาพผู้เรียนโครงการสานฝันฯมีคุณลักษณะตามที่ประเทศชาติ สังคม ชุมชน และผู้ปกครองต้องการที่จะให้เติบโตเป็นผู้ใหญ่ที่มีคุณภาพ เป็นกําลังสําคัญในการพัฒนาประเทศให้ไปสู่ความมั่นคง มั่งคั่ง ยั่งยืน เป็นไปตามความมุ่งหวังที่จะให้นักเรียนโครงการสานฝันฯ ทั้ง947คนใน8โรงเรียน มีคุณลักษณะที่พึงประสงค์ คือ "เรียนดี กีฬาเด่น เปี่ยมคุณธรรม จริยธรรม เน้นระเบียบวินัย มีความสามัคคี รักชาติ ศาสน์ กษัตริย์ น้อมนําหลักปรัชญาเศรษฐกิจพอเพียง และอยู่ร่วมกันในสังคมพหุวัฒนธรรม"